Johan Adolf av Slesvig-Holsten-Sønderborg-Pløn-Rethwisch

Johan Adolf Ernst Ferdinand Carl (født 4. desember 1684, død 21. mai 1729) var sønderjysk hertug av (Pløn-)Rethwisch. 

Han ble født i Bruxelles som tredje sønn av Joachim Ernst II, hertug av Retwisch (1637–1700) og Isabella van Merode-Westerloo (d. 1701). Faren som var spanske grande og general, var gått over til katolisismen og sønnen var blitt oppdratt i samme tro og gikk i spansk tjeneste som faren.  

I 1700 arvet han farens tittel som hertug av Rethwisch. Linjen var blitt grunnlagt av faren i 1671 med godset Rethwisch i Stormarn som hertugsete. 

Da Johan Adolf gjorde krav på Pløn i 1706 fikk han ingen innrømmelser, men hans slektning Joachim Frederik som overtok Pløn, forpliktet seg til å betale ham årpenger. Da Joachim Frederik døde i 1722 uten mannlige arvinger, gjorde både hans nevø fra Nordborglinjen Frederik Carl og hertugen av Rethwisch krav på Pløn. Sistnevnte var testamentarisk offisiell arving, men ble ikke understøttet av kong Frederik IV, som ikke kunne  forlike seg med hertugen av Rethwisch' katolske bakgrunn. 

Til tross for keiserlige dommer ble Pløn tilbakeholdt til hertugen av Rethwisch døde i 1729. Pløn overgikk heretter til den tidligere nevnte Frederik Carl.

Ekteskap 
Johan Adolf Ernst Ferdinand Carl hadde i 1703 ektet Marie Cølestine av Merode (d. 1725) i Trelonch. De fikk flere barn som ikke vokste opp. Hun forlot ham i 1713 for å gå i kloster.

Referanser 

Huset Slesvig-Holsten-Sønderborg-Pløn